- Hindi News
- National
- प्रदेश के अब तक 13 जिले देखे, पाली में सफाई व्यवस्था बेहतर : के के गुप्ता
प्रदेश के अब तक 13 जिले देखे, पाली में सफाई व्यवस्था बेहतर : के के गुप्ता
प्रदेशमें अब तक 13 जिलों का निरीक्षण कर चुके हैं, जिसमें पाली 14वां है। सफाई व्यवस्था के मामले में इन 13 जिलों में से पाली की स्थिति काफी बेहतर है। इस शहर में सफाई को लेकर नियमित मॉनिटरिंग हो रही है। साथ ही नगर परिषद चेयरमैन महेंद्र बोहरा का विजन भी है। यह बात एक दिवसीय दौरे पर आए डूंगरपुर चेयरमैन एवं स्वच्छ राजस्थान अभियान के ब्रांड एंबेसेडर केके गुप्ता ने भास्कर से बात करते हुए कहीं। उन्होंने बताया कि अब तक वें करीब प्रदेश के 13 जिलों का निरीक्षण कर चुके हैं, लेकिन सफाई व्यवस्था के मामले में पाली शहर इन 13 जिलों से काफी आगे है। उन्होंने नगर परिषद चेयरमैन महेंद्र बोहरा के कार्यों की प्रशंसा करते हुए कहा कि उनकी मॉनिटरिंग और टीम वर्क का जो प्रबंधन है, इससे सभी को सीखना चाहिए। उनका यह भी कहना था कि वह राज्य सरकार को रिपोर्ट में लिखकर यह तक बताएंगे की यदि किसी निकाय को कर्मचारियों से काम लेना है तो वह अधिकारियों को पाली भेजे और यहां की व्यवस्थाएं देखे।
इधर,आयुक्त से नाखुश पार्षद बाेले गलत अधिकारी को लाया
इधर,कार्यक्रम समाप्त होने के बाद शहर के पार्षदों ने केके गुप्ता से मुलाकात कर अपने वार्डों में हो रहे कार्यों को लेकर जानकारी दी। इस पर पार्षदों की बातचीत में सामने आया कि वह आयुक्त आरके माहेश्वरी से नाखुश है। इस पर पार्षद यह तक बोले की पाली नगर परिषद में गलत अधिकारी को लगा दिया गया है जाे किसी की सुनता ही नहीं।
टाऊन हॉल और प्रदर्शनी को देख की प्रशंसा, बोले बेहतर काम हो रहा है
टाऊनहॉल में पहुंचने पर उन्होंने उसकी व्यवस्थाओं को लेकर जमकर तारीफ की और बताया कि डूंगरपुर में भी वह इसी तरह का टाऊन हॉल बनाएंगे। इसके साथ ही हॉल के बाहर लगी प्रदर्शनी को देखकर भी उन्होंने इसकी प्रशंसा की और कहा कि नगर परिषद की ओर से कई कार्यों को लेकर पहल की गई है जो सराहनीय है।
के के गुप्ता जनप्रतिनिधियों अधिकारियों को संबोधित करते हुए।
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva hin_Deva hin_Deva